चीनबाट टनेल बोडिङ मेसिन ल्याएपछि यो आयोजनाको काम उत्साहजनक रुपमा अघि बढेको छ । कुल १२ किलोमिटर सुरुङमध्ये अहिलेसम्म ४ दशमलक ८८ किलोमिटर खनिएको आयोजना प्रमुख शिवकुमार बस्नेत बताउँछन् । उनका अनुसार कात्तिकको अन्तिम साताबाट काम थालेको यो मेसीनले अहिले दैनिक ३५ मिटरसम्म सुरुङ खन्ने गरेको छ । सुरुमा टिबिएमले दैनिक २० मिटर मात्रै खन्ने आंकलन गरिएको थियो । तर, अहिले आकलन गरिएको भन्दा मेसीनले झन्डै दोब्बर बढी सुरुङ खनिरहेको छ ।
